डेंगू संक्रमण का निदान डेंगू का घर पर उपचार डेंगू का अस्पताल में इलाज
संक्रमण के बाद डेंगू के लक्षण पता चलने में करीबन एक हफ्ता लग जाता है | डेंगू से संक्रमित लोगों के लक्षण उसकी तीव्रता और इलाज का फैसला करते हैं | डेंगू से संक्रमित मच्छर से काटने के 4-7 दिनों बाद आपको उसके लक्षण पता चलने लगेंगे | ये लक्षण अक्सर 3-10 दिन तक रहते हैं | डेंगू दो प्रकार का होता है: बिना गंभीर लक्षणों के संकेत या फिर गंभीर लक्षणों के संकेत के साथ |  "बिना" गंभीर लक्षणों के संकेत वाला डेंगू अक्सर बहुत तीव्र बुखार (40C /104 F) और आगे लिखे किन्ही दो लक्षणों से पहचाना जाता है: उबकाई; चकत्ते जिनसे चेहरा लाल हो जाता है और लाल चकत्ते हाथों, पैरों, छाती और पीठ पर होना | इनके इलावा शरीर में दर्द, सफेद रक्त कोशिकाओं की कम संख्या, गर्दन और कान के पीछे की ग्रंथियों की सूजन ये सब लक्षण भी मोजूद हो सकते हैं |  गंभीर लक्षणों के साथ वाले डेंगू के संकेत पहले वाले लक्षणों जैसे ही होते हैं पर उनमें और जो अतिरिक्त लक्षण मोजूद होते हैं वो हैं: पेट में दर्द, बार बार उबकाई आना, पेट और फेफड़ों में तरल पदार्थ का जमाव, मसूड़ों, आँखों और नाक से खून का बहाव, सुस्ती या बेचैनी और लिवर में सूजन |  ऐसे गंभीर लक्षण ये इशारा करते हैं की संक्रमण गंभीर है और आगे चलकर खून का बहाव और अंग विफलता में परिवर्तित हो सकते हैं, इसे हम डेंगू हेमोराजिक फीवर (DHF) भी कहते हैं | अगर इनमें से एक या एक से अधिक लक्षण मरीज़ में मोजूद हैं तो बिना अस्पताल के उपचार के बचाव मुश्किल हो जाता है तीव्र डेंगू के लक्षणों में ऊपर लिखे सारे लक्षण हो सकते हैं | इसके साथ नीचे लिखे कुछ और लक्षण भी हो सकते हैं |  पेशाब में खून या तेज़ खून का बहाव | पेट और फेफड़ों में तरल पदार्थ का जमाव | बेहोश हो जाना | अन्य अंगों जैसे दिल का संक्रमण जिसकी वजह से तरल पदार्थ का जमाव, कम दबाव, उच्च पल्स दर का हो जाना | अगर इनमें से कोई भी लक्षण मोजूद हो तो तुरंत मरीज़ को निकटतम अस्पताल लेकर जाएँ | सभी मरीज़ जिनमें डेंगू या उससे जुडें चेतावनी के संकेत दिखें उन्हें तुरंत अस्पताल जाना चाहिए | जिनमें चेतावनी के संकेत न भी दिखें उन्हें भी अस्पताल पूरी जांच और निदान की पुष्टि के लिए जाना चाहिए | उपचार या तो घर पर या अस्पताल पर हो सकता है | तीव्र लक्षण वाले या संकेत दिखें  तो अस्पताल में उपचार कराएं |  घर पर उपचार आगे लिखी तीन सूरतों में से किसी एक में हो सकता है: 1) कोई चेतावनी संकेत न हों 2) मरीज़ मौखिक रूप से पर्याप्त तरल पदार्थ ले सके ; 3) मरीज़ हर 6 घंटे में पेशाब कर पा रहा हो |  याद रखें की डेंगू का कोई निर्धारित इलाज नहीं है | उपचार के वक़्त सारा ध्यान उसके लक्षणों के निवारण पर होता है | जब डेंगू के मरीजों का इलाज घर पर करें तो ये ज़रूरी है की वह मच्छरों से और संपर्क में न आयें क्यूंकि संक्रमण मच्छरों की वजह से एक व्यक्ति से दुसरे व्यक्ति तक फ़ैल सकता है | दूसरे शब्दों में बीमारी पर काबू पाने के लिए मच्छरों पर काबू पाना बेहद जरूरी है |  मच्छरों का प्रवेश रोकने के लिए खिडकियों और स्क्रीन दरवाज़ों का इस्तेमाल करें  | सोते वक़्त मच्छर दानी का इस्तेमाल करें | ऐसे कपड़े पहनें जिनसे त्वचा का मच्छरों से संपर्क में आना कम हो | खुली त्वचा पर मॉस्कीटो रिपेलेंट लगायें | DEET, पिकार्डिन और लेमन यूकेलिप्टस का तेल इस काम के लिए काफी उपयुक्त होते हैं | बच्चों को मॉस्कीटो रिपेलेंट का उपयोग न करने दें | बड़ों को पहले मॉस्कीटो रिपेलेंट का प्रयोग अपने और फिर बच्चों के शरीर पर करना चाहिए | दो महीने से कम उम्र वाले बच्चों पर मॉस्कीटो रिपेलेंट का प्रयोग न करें | मच्छरों की उत्पत्ती रोकें, नियमित रूप से घर के आस पास रुके पानी को बहा कर और पानी से भरे बर्तनों को खाली कर के | डेंगू के मरीज़ को हर रोज़ अस्पताल जाकर अपने बुखार और रक्त कण की जांच करानी चाहिए | यह सिलसिला तब तक जारी रखें जब तक मरीज़ को 37.5 C से ज्यादा का बुखार रहे | अगर 48 घंटे तक बुखार न हो तो अस्पताल जाकर जांच कराने की ज़रुरत नहीं है | मरीज़ को धीरे धीरे अपनी दिनचर्या से जुड़ी गतिविधियाँ आरम्भ करने दे, ख़ास तौर से उपचार के वक़्त | क्यूंकि डेंगू से बहुत ज्यादा थकावट और सुस्ती आती है ये ज़रूरी है की मरीज़ को खूब सारा आराम मिले और वो सावधानी से वापस अपनी दिनचर्या में वापस आ जाये | ये दवाई आपके बुखार को कम करेगी | एक बार में 325 से 500 मिलीग्राम की गोली दें और एक दिन में आप 4 गोलियां तक दे सकते हैं | मरीज़ को एस्पिरिन, आइबूप्रोफेन (ibuprofen) या कोई और NSAID दवाई न दें | ये मरीज़ में रक्त के बहाव की सम्भावना को और बड़ा देते हैं | मरीज़ को पानी, फलों का जूस या ORS का घोल दें ताकि शरीर में बुखार और उबकाई से होने वाली पानी की कमी को पूरा किया जा सके |  ज्यादा तरल पदार्थ लेने से अस्पताल में भरती होने की सम्भावना भी कम हो जाती है | महिलाओं और पुरुषों (उम्र 19 से 30 साल) को कम से कम दिन में 3 L और 2.7 L पानी पीना चाहिए | लड़कों और लड़कियों को 2.7 और 2.2 L पानी पीना चाहिए | नवजातों को एक दिन में 0.7-0.8 L पानी का सेवन करना चाहिए | आप मरीज़ को पीने के लिए पपीते के पत्तों का जूस भी दे सकते हैं | पपीते के पत्तों का जूस प्लेटलेट की गिनती को बढ़ाने में सक्षम होता है | एक दैनिक रिकॉर्ड रखने से आप को बिगड़ते हुए लक्षणों का अंदाज़ा हो जाएगा | बच्चों और नवजातों पर ध्यान देना ज़रूरी है क्यूंकि उन्हें तीव्र डेंगू होने की सम्भावना ज्यादा रहती है | इन बातों का ध्यान रखें:  मरीज़ का तापमान | क्यूंकि तापमान दिनभर में बदलता रहता है तो बेहतर रहेगा की आप रोज़ एक ही समय पर अपना तापमान लें | इससे आपकी रोज़ की तापमान की गंढना विश्वसनीय और वैध रहेगी | तरल पदार्थ का सेवन | मरीज़ से कहें की वो हर बार एक ही कप से ही पेय का सेवन करें; इससे आपको कुल मात्रा का हिसाब रखना आसान हो जायेगा | पेशाब की उत्पत्ती | मरीज़ की हर बार की पेशाब की मात्रा का अवलोकन करके हिसाब रखें | संभव हो तो मरीज़ को एक पात्र में  पेशाब करने को कहें, ऐसे पात्र अस्पतालों में अक्सर 24 घंटे पेशाब की मात्रा का माप लेने के लिए इस्तेमाल होते हैं | आप अस्पताल में जा कर ऐसे पात्र के बारे में पता कर सकते हैं | अगर मरीज़ को इनमें से कोई भी लक्षण दिखे तो सीधा अस्पताल ले जाएँ |:  तेज़ बुखार तीव्र पेट दर्द बार बार उबकाई ठन्डे और चिपचिपे हाथ पैर(पानी या खून की कमी की वजह से ) आलस भ्रमित होना (पानी या खून की कमी की वजह से ) पेशाब नियम से नहीं होना(कम से कम हर 6 घंटे में एक बार) खून का बहाव(योनी, नाक, आँखें और मसूड़ों से, और त्वचा पर लाल धब्बे और चिकत्ते) सांस लेने में तकलीफ (फेफड़ों में तरल पदार्थों के वजह से) अस्पताल में डेंगू के तीव्र मामलों के लिए डॉक्टर सबसे पहले नसों में तरल पदार्थों और इलेक्ट्रोलाइट्स को समाविष्ट करते हैं | इस इलाज से शरीर में उबकाई और दस्त की वजह से हुआ पानी का नुकसान काबू में लाया जाता है | ये कदम तब लिया जाएगा जब मरीज़ मौखिक तरल पदार्थ का सेवन नहीं कर सकता है या फिर सदमे में है |  इंट्रावीनस मतलब "नसों के अन्दर" | दूसरे शब्दों में तरल पदार्थों को सीधा मरीज़ की नसों में एक सिरिंज या कैथिटर के रास्ते से डाला जाता है |  प्रस्तावित तरल है क्रीस्टलॉइड (0.9% सेलाइन)   डॉक्टर्स मरीज़ के IV के रास्ते से तरल पदार्थ के सेवन का आवलोकन नए नियमों के हिसाब से सावधानी से करेंगे | ऐसा इसीलिए क्योंकि ज्यादा तरल पदार्थ देने से दुष्प्रभाव पड़ सकते हैं जैसे कोशिकाओं में पानी भर जाना | इसीलिए डॉक्टर सभी मामलों में एक साथ देने के बजाय थोड़ा थोड़ा करके तरल पदार्थ देते हैं | कई अग्रवर्ती और तीव्र मामलों में मरीज़ के खून के नुकसान को रोकने के लिए डॉक्टर को खून का आधान करना पड़ सकता है | ये अक्सर उन मरीजों के इलाज में ज़रूरी होता है जिनका डेंगू DHF की स्थिति तक पहुँच चुका होगा | खून के आधान से मरीज़ के शरीर में ताज़ा खून या प्लेटलेट्स (खून का वो हिस्सा जो क्लॉटिंग में मदद करता है और जो लाल और श्वेत रक्त कोशिकाएं से छोटी होती हैं) का संचार होता है | कर्टिकोस्टेरॉइड्स वो ड्रग्स होते हैं जो हमारे शरीर से अर्जित कोर्टिसोल हॉर्मोन से मिलते जुलते हैं | ये ड्रग्स हमारे इम्यून सिस्टम की गतिविधियों को कम करते हैं और उत्तेजना को शांत करते हैं | कर्टिकोस्टेरॉइड्स का असर डेंगू संक्रमण पर कैसे होता है ये अभी खोज का विषय है इसीलिए प्रमाणित नहीं है |
इन्क्यूबेशन अवधि का ध्यान रखें: ये दखें की क्या व्यक्ति गंभीर लक्षणों के संकेत दिखा रहा है: ये पता कर लें की क्या मरीज़ को तीव्र डेंगू है: जांच के लिए अस्पताल जाएँ: ये पता करें की उपचार और देखभाल कहाँ पर होगा: एक स्वच्छ और मच्छर मुक्त वातावरण बनाएं: डेंगू के मरीज़ को रोज़ अस्पताल ले जायें: सुनिश्चित करें की मरीज़ को खूब आराम मिले: मरीज़ को पेरासिटामोल (Paracetamol) दें: मरीज़ को तरल पदार्थ लने के लिए प्रोत्साहित करें: लक्षणों का रोज़ का रिकॉर्ड रखें: अगर लक्षण ज्यादा बिगड़ते दिखें तो मरीज़ को अस्पताल लेकर जाएँ: नसों में इंट्रावीनस(IV) फ्लूइड पहुँचाना: खून का आधान कराएं: कर्टिकोस्टेरॉइड्स के इंजेक्शन लगवाएं:
https://www.wikihow.com/Take-Care-of-Dengue-Patients https://www.wikihow.com/Take-Care-of-Dengue-Patients https://www.wikihow.com/Take-Care-of-Dengue-Patients
Diagnosing Dengue Infection Treating Dengue at Home Treating Dengue in the Hospital